एमओयू पर जोधपुर जिला कलेक्टर श्री विष्णु चरण मल्लिक तथा प्रोजेक्ट उत्कर्ष की ओर से अल्ट्राटेक सीमेंट के एसबीयू हैड श्री सुनील कूलवाल एवं मोइनी फाउण्डेशन के मुख्य संरक्षक श्री अरविन्द थानवी ने हस्ताक्षर किए। इस एमओयू के बाद अब जोधपुर जिले में कुल 309 स्कूलों में आईसीटी लैब एवं ई-लर्निंग स्मार्ट क्लासेज संचालित हो सकेंगी, जिसका फायदा छात्रों को मिलेगा। जिले की 103 स्कूलों में पहले ही प्रोजेक्ट उत्कर्ष लागू किया जा चुका है।